Document ID: /roh_data/filtered/fineweb-2-filterrobots_roh.jsonl.gz/45797

Betg fimar, quai è la norma tar blers giuvenils. Bain emprovan blers ina u duas giadas ina cigaretta per mirveglias. Els sentan alura che quella na gusta insumma betg e laschan per il solit star da fimar. Ils giuvenils ch'envidan dentant era ina quarta e tschintgavla cigaretta, ristgan da cumenzar a fimar regularmain. Ina tenuta consequenta dals geniturs per ina vita senza fim po esser decisiva. Igl è cumprovà che uffants e giuvenils cumenzan main savens a fimar, sch'ils geniturs refusan il fimar.
(Foto: Paul-Georg Meister / pixelio)